Document ID: 32010R0861
Publication Date: 2010-10-05

Title and Content:
NARIADENIE KOMISIE (EÚ) č. 861/2010
z 5. októbra 2010,
ktorým sa mení a dopĺňa príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (EHS) č. 2658/87 z 23. júla 1987 (1) o colnej a štatistickej nomenklatúre a o Spoločnom colnom sadzobníku,
keďže:
(1)
Nariadením (EHS) č. 2658/87 sa zaviedla nomenklatúra tovaru, ďalej len „kombinovaná nomenklatúra“, tak aby zároveň spĺňala požiadavky Spoločného colného sadzobníka, ako aj štatistiky o zahraničnom obchode Spoločenstva a ostatných politík Spoločenstva týkajúcich sa dovozu a vývozu tovaru.
(2)
V záujme zjednodušenia právnych predpisov je vhodné kombinovanú nomenklatúru aktualizovať a prispôsobiť jej štruktúru.
(3)
Je potrebné zmeniť a doplniť kombinovanú nomenklatúru tak, aby sa v nej zohľadňovali zmeny súvisiace s požiadavkami týkajúcimi sa štatistiky a obchodnej politiky, zmeny, ktoré sú nevyhnutné na splnenie medzinárodných záväzkov, technologického a obchodné vývoja, a potrebu zosúladenia a objasnenia textov.
(4)
V súlade s článkom 12 nariadenia (EHS) č. 2658/87 by sa príloha I k tomuto nariadeniu mala nahradiť s účinnosťou od 1. januára 2011 úplnou verziou kombinovanej nomenklatúry spolu so všeobecnými a zmluvnými colnými sadzbami, ktoré vyplývajú z opatrení prijatých Radou alebo Komisiou.
(5)
Opatrenia stanovené v tomto nariadení sú v súlade so stanoviskom Výboru pre colný kódex,
PRIJALA TOTO NARIADENIE:
Článok 1
Príloha I k nariadeniu (EHS) č. 2658/87 sa nahrádza textom uvedeným v prílohe k tomuto nariadeniu.
Článok 2
Toto nariadenie nadobúda účinnosť 1. januára 2011.
Toto nariadenie je záväzné vo svojom rozsahu a priamo uplatniteľné vo všetkých členských štátoch.
V Bruseli 5. októbra 2010

Classification:
Level 1 Topics: 100147
Level 2 Topics: 100192
Level 3 Topics: 2519
4380
2520
All Topics: 2069
4381
4385
5751